2005a. EESTI  MEISTRIVÕISTLUSTE  ÜLDJUHEND

R A L L I S P R I N T

 1. MV  ÜLDKORRALDUS

2005.a. Eesti meistrivõistlused (MV) rallisprindis peetakse mitmeetapilise rahvusliku seeriavõistlusena. Korraldatakse kuni 8 etappi vastavalt EAL kalenderplaanile.  Üldkorraldajaks Eesti Autospordi Liit. Iga etapi korraldaja koostab eraldi võistluse juhendi, kus esitatakse täpsed osavõtutingimused, ajakava, kohtunikud, auhinnad jne. MV Üldjuhendi võimalikud muudatused hakkavad kehtima 20 päeva peale vastava teate avaldamist peakorraldaja võrgulehel www.autosport.ee/ralli.

2. MV  OSAVÕTJAD

MV-l osalejad peavad esitama  sõitjalitsentsi, registreerijalitsentsi, võistlusauto tehnilise kaardi, juhiload ja allkirjastatud osavõtuavalduse.
Noorsõitjatelt nõutakse EAL sõitjalitsentsi, võistlustel vajalik täiskasvanud kaassõitja (elukindlustus 50 tuh. krooni),see kaassõitja ei saa osaleda võistlejana teistes masinaklassides. Kaassõitjata võib noor võistelda radadel, millede trass kulgeb üldliikluseks suletud alade piires. 

3. MV  MASINAKLASSID

3.1 Võisteldakse autodel, mis on EAL Võistlusmäärustike (VM) kohased kas ralliks, rallikrossiks või ringrajasõiduks ning mis omavad ASN Tehnilisi Kaarte.
3.2 MV arvestust peetakse kuues klassis:
1. sõiduautod  rühmades A,N,E - 4 WD ja E turbomootoritega 
2. sõiduautod 2WD - ralli
3. sõiduautod 2WD - ERK, ECO ja ringrada
4. veoautod GAZ 51 ja 52 R 6 ning GAZ 53 V 8
5. noored kuni 16aastat 2WD kuni 1600cc
6. juuniorid kuni 18 aastat 2WD kuni 2000cc

 4. VÕISTLUSTE KÄIK

Võisteldakse EAL VM peatükk J “Rallisprint” järgi, mille p 4.3 ja 4.4 kehtib uus redaktsioon alates 01.01.2005:
4.3 Sõidetakse 3 vooru. Igas voorus fikseeritakse raja läbimise aeg ning vooru kiireim omas arvestusklassis saab ühe punkti, teise aja saavutanu saab kaks punkti jne.
Etapi paremus saadakse kolmest voorust kahe parema tulemuse summeerimisel.
Etapi tulemuse saamiseks peab võistleja läbima vähemalt kaks sõiduvooru.
Võrdsete punktide korral saab määravaks parim aeg mistahes voorus.
4.4. Stardijärjekord arvestusklasside kaupa:
-	esimeseks vooruks võistluste juhi poolt
-	teiseks vooruks vastupidises järjekorras esimesele voorule klasside kaupa
-	kolmandaks vooruks teise vooru stardijärjekord.
Võistleja peab ilmuma eelstarti vastavalt vooru stardijärjekorrale, hilinejaid vooru starti ei lubata.

5. MV  TULEMUSED

5.1. Igas arvestusklassis saavad iga etapi 10 paremat arvestuspunkte:
20 -15-12-10-8-6-4-3-2-1.
5.2. MV tulemused selguvad arvestuspunktide liitmisel. Arvestatakse paremaid tulemusi (punkte) etappidelt süsteemis 8-st etapist 7, 7-st etapist 6, 6-st etapist 5 paremat tulemust või kõik 5,4,3,2 etapitulemust. Toimub kuni 8 etappi.
5.3. Võrdsete punktisummade puhul eelistatakse võistlejat, kellel rohkem kõrgemaid etapikohti. Edasisel võrdsusel otsustab parem koht viimasel toimunud etapil.
5.4. MV loetakse toimunuks, kui hooaja jooksul on klassis startinud vähemalt 7 erinevat sõitjat. MV etapp loetakse toimunuks, kui stardib vähemalt 5 eri sõitjat.
5.5. Vaidlusesildisi MV tulemuste (punktiarvestuse) kohta võtab EAL vastu 3 päeva jooksul peale punktitabeli avaldamist EAL võrgulehel.
5.6. Kui sõitja etapitulemus tühistatakse tehniliste eeskirjade rikkumise või ebasportliku käitumise eest, ei kuulu see etapp p.5.2. alusel nõrgema tulemusena MV arvestuses mahaarvamisele ( tühistatud etapitulemus jääb punktitabelisse).

6. MV  AUTASUSTAMINE

6.1.MV kokkuvõttes autasustatakse iga masinaklassi 3 paremat EAL medalite, karikatega hooaja lõpupeol 2005.a. detsembrikuus. Ühisklassides autasustatakse rühmade parimaid eriauhindadega.